ASchunck
Titel: Monument for Niels Bohr
Af: Per Kirkeby
Årstal: 1988
Formidlingstekst: Per Kirkebys Monument for Niels Bohr er kendetegnet ved en skulpturstil som han er berømt for, nemlig den røde murstens skulptur, der mimer arkitekturen og bliver et slags rumligt ornament. Kirkeby har lavet flere offentlige skulpturer i denne stil, som ofte i sin form referer til stedet de er placeret i. Det giver derfor fin mening at et værk der skal hylde videnskabsmanden Niels Bohr, er placeret netop i Universitetsparken. Skulpturens lukkede kubeform med de indtrukne hvælvinger og rektangler, er som en skal omkring en massiv klods – den virker umulig at trænge ind i. Bohr har sagt, at fysikken kun beskriver hvad vi kan sige om naturen, og altså ikke beskrive naturen som den er i sig selv. Denne mystiske boks kan være et billede på, hvordan Bohr forsøgte at trænge ind i stoffets kerne, men samtidigt kunne se grænserne for fysikkens egenskaber.
